CELEX: 62015TB0677
Language: et
Date: 2016-07-19 00:00:00
Title: Kohtuasi T-677/15: Üldkohtu 19. juuli 2016. aasta määrus – Panzeri versus parlament ja komisjon (Tühistamishagi — Euroopa Parlamendi liikmete kulude hüvitamise ja toetuste maksmise eeskiri — Parlamendiliikmete assisteerimiskulude hüvitised — Alusetult maksud summade tagasinõudmine — Vaidlustatud akti asendamine kohtumenetluse ajal — Otsuse tegemise vajaduse äralangemine — Ettevalmistav akt — Vastuvõetamatus)

12.9.2016   
            
            
               ET
            
            
               Euroopa Liidu Teataja
            
            
               C 335/47
            
         Üldkohtu 19. juuli 2016. aasta määrus – Panzeri versus parlament ja komisjon
   (Kohtuasi T-677/15) (1)
   
   ((Tühistamishagi - Euroopa Parlamendi liikmete kulude hüvitamise ja toetuste maksmise eeskiri - Parlamendiliikmete assisteerimiskulude hüvitised - Alusetult maksud summade tagasinõudmine - Vaidlustatud akti asendamine kohtumenetluse ajal - Otsuse tegemise vajaduse äralangemine - Ettevalmistav akt - Vastuvõetamatus))
   (2016/C 335/62)
   Kohtumenetluse keel: itaalia
   
      Pooled
   
   
      Hageja: Pier Antonio Panzeri (Calusco d’Adda, Itaalia) (esindaja: advokaat C. Cerami)
   
      Kostjad: Euroopa Parlament (esindajad: S. Seyr ja G. Corstens) ja Euroopa Komisjon (esindajad: J. Baquero Cruz ja D. Nardi)
   
      Ese
   
   ELTL artikli 263 alusel esitatud nõue ühelt poolt tühistada Euroopa Parlamendi finantsküsimuste peadirektoraadi parlamendiliikmete rahaliste ja sotsiaalsete õiguste B direktoraadi direktori 21. septembri 2015. aasta kiri, mis puudutab hagejalt 83 764,34 euro tagasinõudmist ja milles edastatakse sellega seotud 18. septembri 2015. aasta võlateade, ning teiselt poolt tühistada parlamendi peasekretäri 27. juuli 2012. aasta kiri, milles teavitatakse hagejat tema kui parlamendiliikme hüvitiste kasutamise uurimise tulemustest.
   
      Resolutsioon
   
   
               1.
            
            
               Otsuse tegemise vajadus on ära langenud osas, mis on suunatud Euroopa Parlamendi finantsküsimuste peadirektoraadi parlamendiliikmete rahaliste ja sotsiaalsete õiguste B direktoraadi direktori 21. septembri 2015. aasta kirja ja 18. septembri 2015. aasta võlateate nr 2015-1320 vastu.
            
         
               2.
            
            
               Jätta hagi muus osas vastuvõetamatuse tõttu läbi vaatamata.
            
         
               3.
            
            
               Jätta Pier Antonio Panzeri kohtukulud tema enda kanda ja mõista temalt välja Euroopa Komisjoni kohtukulud.
            
         
               4.
            
            
               Jätta Euroopa Parlamendi kohtukulud tema enda kanda.
            
         
      (1)  ELT C 27, 25.1.2016.